Rasmus Meyer
Rasmus Meyer var en norsk forretningsmand. Efter faderens død i 1897 overtog han dennes handelshus i Bergen.
Meyer opbyggede en stor samling af især moderne norsk kunst, heriblandt mange arbejder af Edvard Munch. I 1916 skænkede han samlingen til byen Bergen, hvor Rasmus Meyers Samlinger åbnede i egen bygning 1924.
Blandt ældre værker er lofts- og vægmalerier af rokokomaleren Mathias Blumenthal (ca. 1719-63).